РЕПУБЛИКА СРБИЈА

НАРОДНА СКУПШТИНА

Одбор за просторно планирање, саобраћај,

инфраструктуру и телекомуникације

13 Број 06-2/212-23

11. октобар 2023. године

Б е о г р а д

З А П И С Н И К

12. СЕДНИЦЕ ОДБОРА ЗА ПРОСТОРНО ПЛАНИРАЊЕ, САОБРАЋАЈ, ИНФРАСТРУКТУРУ И ТЕЛЕКОМУНИКАЦИЈЕ,

ОДРЖАНЕ 11. ОКТОБРА 2023. ГОДИНЕ

Седница је почела у 10.05 часова.

Седницом је председавао Угљеша Марковић, председник Одбора.

Седници су присуствовали чланови Одбора: Томислав Јанковић, Драган Јовановић, Марија Јовановић, Јасмина Каранац, Драгован Милинковић, Марина Липовац Танасковић, Предраг Марсенић, Ивана Николић, Ивана Србуловић, Ђорђе Тодоровић, Бојан Торбица и Роберт Козма.

Седници Одбора су присуствовали заменици чланова Одбора: Милија Милетић (заменик Мирослава Кондића), Владимир Обрадовић (заменик Татјане Пашић) и Дејан Игњатовић (заменик Војислава Вујића).

Седници није присуствовао члан Одбора: Никола Нешић, нити његов заменик.

Седници је присуствовала и Радмила Васић, народни посланик која није члан Одбора.

Седници су присуствовали из Министарства грађевинарства, саобраћаја и инфраструктуре: Александра Дамњановић, државни секретар, Душан Радоњић, помоћник министра за стамбену и архитектонску политику, комуналне делатности и енергетску ефикасност и Миљан Илић, саветник.

Одбор је, једногласно (14 гласова за), у складу са предлогом председника Одбора усвојио следећи

Д н е в н и р е д :

- Усвајање записника 7, 8, 9, 10. и 11. седнице Одбора

1. Разматрање Информације о раду Министарства грађевинарства, саобраћаја и инфраструктуре, за април - јун 2023. године, (број 02-1084/23-2 од 18. септембра 2023. године);

Пре преласка на рад по утврђеном дневном реду Одбор је већином гласова (13 за, један није гласао) усвојио записнике 7, 8, 9, 10 и 11. седнице Одбора.

Прва тачка дневног реда **–** Разматрање Информације о раду Министарства грађевинарства, саобраћаја и инфраструктуре, за април - јун 2023. године

Државни секретар Министарства грађевинарства, саобраћаја и инфраструктуре Александра Дамњановић истакла је да је у Информацији о раду дат детаљан приказ свих инфраструктурних и осталих пројеката за које је надлежно Министарство. Истакла је да део извештаја обухвата и степен финансијске и физичке реализације сваког од наведених пројеката, као и у међувремену закључених уговора, анекса и др. Указала је и на реализоване нормативне и законске активности и додала да је Министарство у извештајном периоду издало 4.500 локацијских услова, 4.817 решења из члана 145, 2.832 грађевинске дозволе и 1.953 употребних дозвола. Министарство нарочито прати број дана потребан за издавање сваког од појединачних управних и вануправних аката, на нивоу Рерпублике Србије то је за локацијске услове 29 дана, грађевинске дозвале 9 дана и употребне дозвале 16 дана.

У дискусији су учествовали народни посланици: Предраг Марсенић, Марина Липовац Танасковић, Роберт Козма, Драгован Милинковић, Ивана Николић, Владимир Обрадовић и Душан Радоњић.

На основу члана 229. став 4. Пословника Народне скупштине Одбор за просторно планирање, саобраћај, инфраструктуру и телекомуникације подноси

Сагласно члану 229. Пословника Народне скупштине, Одбор је размотрио Информацију о раду Министарства грађевинарства, саобраћаја и инфраструктуре, за април – јун 2023. године, и већином гласова (13 за, један уздржан, двоје није гласало) одлучио да је прихвати.

\*

\* \*

Седница је закључена у 11.05 часова.

Седница је преношена у live stream-у и тонски снимана, а видео запис се налази на интернет страници Народне скупштине.

СЕКРЕТАР ОДБОРА ПРЕДСЕДНИК ОДБОРА

Маја Димитријевић Угљеша Марковић